DEN EUROPÆISKE CENTRALBANKS AFGØRELSE
af 2. november 2010
om ændring af afgørelse ECB/2007/7 om de nærmere vilkår for TARGET2-ECB
(ECB/2010/19)
(2010/673/EU)
DIREKTIONEN FOR DEN EUROPÆISKE CENTRALBANK HAR -
under henvisning til traktaten om Den Europæiske Unions funktionsmåde, særlig artikel 127, stk. 2,
under henvisning til statutten for Det Europæiske System af Centralbanker og Den Europæiske Centralbank, særlig artikel 11.6, 17, 22 og 23,
under henvisning til retningslinje ECB/2007/2 af 26. april 2007 om et Trans-European Automated Real-time Gross settlement Express Transfer system (TARGET2) (1),
under henvisning til afgørelse ECB/2007/7 af 24. juli 2007 om de nærmere vilkår for TARGET2-ECB (2), og
ud fra følgende betragtninger:
(1)
Den 15. september 2010 vedtog Styrelsesrådet for Den Europæiske Centralbank (ECB) retningslinje ECB/2010/12 om ændring af retningslinje EB/2007/2 om et Trans-European Automated Real-time Gross settlement Express Transfer system (TARGET2) (3), for bl.a. a) at tage højde for opdateringerne med henblik på lanceringen af TARGET2 4.0, navnlig for at give deltagerne mulighed for at få adgang til en eller flere PM-konti via internetbaseret adgang, og b) at afspejle en række tekniske ændringer efter traktaten om Den Europæiske Unions funktionsmådes ikrafttræden samt tydeliggøre nogle spørgsmål.
(2)
Det er nødvendigt at foretage tilpasningsændringer af afgørelse ECB/2007/7 for at gennemføre visse af elementerne i retningslinje ECB/2010/12 i de nærmere vilkår for TARGET2-ECB -
VEDTAGET DENNE AFGØRELSE:
Artikel 1
Ændring af de nærmere vilkår for TARGET2-ECB
Bilaget til afgørelse ECB/2007/7, som indeholder de nærmere vilkår for TARGET2-ECB, ændres i overensstemmelse med bilaget til denne afgørelse.
Artikel 2
Ikrafttræden
Denne afgørelse træder i kraft dagen efter dens offentliggørelse i Den Europæiske Unions Tidende.
Udfærdiget i Frankfurt am Main, den 2. november 2010.